Lauritz Sømme

**Lauritz Sverdrup Sømme** (født 1931) er en norsk entomolog og professor emeritus i zoologi ved Universitetet i Oslo (UiO). 

Han er cand.real. fra UiO (1958) og dr. philos. fra 1967. I sin hovedfagsoppgaven viste han blant annet til at husfluer og stikkfluer i norske fjøs var blitt resistente mot insektmiddelet DDT.1958 på resistens mot insektmidler (DDT) hos stor husflue *Musca domestica*. I norske fjøs fant Sømme ut at det ikke var særlig mange husfluer. Derimot var det mange andre arter fluer, som loftsfluer og den blodsugende parasitten vanlig stikkflue *Stomoxys calcitrans*, en stikkflue. Både denne og husfluene var resistente mot DDT. 
 Han arbeidet deretter som stipendiat i Statens plantevern på Ås. I 1962 var han et år i Canada hvor han studerte kuldetoleranse hos insekter ved *Canada Agriculture Research Station* i Lethbridge, Alberta. I 1967 tok han doktorgraden ved UiO med doktorgradsavhandling om kuldetoleranse hos insekter. Han tok  doktorgraden i 1967 med doktorgradsavhandling om kuldetoleranse hos sekter. I 1970 ble han ansatt som dosent i entomologi ved UiO, og fra 1985 som professor.

Sømme har deltatt på disjoner og tre med British Antarctic Survey og har også hatt feltarbeid på Svalbard. 

Sømme var redaktør for fagtidsskriftet Norwegian Journal of Entomology fra 1966 til 1979 og fra 1999, og har utgitt flere bøker. Han har også skrevet norsk entomologis historie som ble utgitt i forbindelse med Norsk entomologisk forenings 100 års jubileum i 2004 og også vært fagansvarlig for fagfeltet virvelløse dyr i Store norske leksikon. Sømme ble pensjonert i 1998.

## Forskning

Særlig nyttig for hans forskning på kuldetoleranse hos biller, spretthaler og midder ble forskningsstasjonen på Finse. Fjellbladbille *Chrysomela collaris* hadde et underkjølingspunkt ved minus 40° C før kroppsvæsken frøs og dyret døde. På Finse ble det også oppdaget at løpebillen *[[Pelophila borealis]]* kunne la seg innfryse i is over en lengre periode. Billens underkjølingspunkt er bare minus 5° C, men dette er trolig nok da den overvintrer under snø, som isolerer. Stedene hvor den den overvintrer, er av og til fuktige og våte, og billen kan risikere å fryse helt inn i is. Det ble observert at den kunne overleve i et miljø uten ny tilgang på oksygen (anoxia). 

Fra 1977 har Sømme vært med på flere norske forskningsekspedisjoner til Antarktis. Hans oppgave var å undersøke faunaen av leddyr (midder og spretthaler) på Bouvetøya og Dronning Maud Land. Dyrene her hadde de samme overlevelsesmekanismer som Sømme tidligere hadde funnet i det norske høyfjellet på Finse. 

På Bouvetøya finnes 8-10 arter midder og spretthaler. Øya ligger 2&nbsp;000 km fra nærmeste kontinent. Den ligger øst for Sør-Shetlandsøyene og vinden i området er ofte fra vest. Det er derfor naturlig å tenke seg at både dyrene og floraen på øya har kommet med fugler som har krysset havet.

I Antarktis er det bare funnet et par arter tovinger, utenom spretthaler og midder. Det er noen små fjærmygg som lever på egnede steder langs kysten. Det største landlevende dyr er en spretthale (Collembola) som er omtrent 2 mm lang. På Antarktis finnes ikke isbjørn eller fjellrev, og sel og fugler regnes ikke til de landlevende dyrene.

Sømme har også deltatt i britiske ekspedisjoner til Sør-Georgia og Signy Island.

I Andesfjellene fant Sømme en gresshoppe som tålte den store temperatursvingningen mellom dag og natt. Om natten var det minus 5 °C og gresshoppen frøs til is. Om morgenen tinte den opp og levde nomalt. Dagtemperaturen kunne bli over 20 varmegrader.
 
Sømme har hatt kortere turer til flere steder i verden for å studere leddyrs kuldetoleranse. Blant annet i Atlasfjellene, Mount Kenya, i Afrika. Han har også fra 1988 engasjert på Svalbard. Her var han med på å finne ut at enkelte dyr kan la seg «tørke ut» om høsten. Når kulden kommer, har de så lite vann i kroppen at de overlever til våren uten frostskade. Om våren økes kroppens væskeinnhold igjen. Dette gjelder noen jordlevende små rundormer (Enchytraidae), og spretthalen *[[Onychiurus arcticus]]*.

## Utmerkelser
 
Sømme ble medlem i Norsk Entomologisk forening i 1955 og er æresmedlem fra 2007. Sømme har fått Framkomiteens Nansenbelønning for sitt arbeide i polare områder.

Han var gift med professor Randi Sømme (1931-2003). 

## Bibliografi
Hans fullstendige liste over vitenskapelige publikasjoner teller 143 artikler, fra 1958 og frem til mai 2007. Listen over mer mer populærvitenskapelige artikler teller 94 artikler.

### Bøker
* 1969 – Sømme. L. *Pesticider, mat og natur.* 130 s. Landbruksforlaget, Oslo.
* 1983 – Sømme, L. *Sommer i Antarktis. Blant sel, pingviner og hvalfangstminner.* 128 s. Universitetsforlaget, Oslo.
* 1987 – Sømme, L. *Insektenes suksess. En vellykket dyregruppe og dens tilpasning til miljøet.* 134 s. Universitetsforlaget, Oslo.
* 1988 – Sømme, L. & Kalas, S. *Das Pinguin-Kinder-Buch.* 50 s. Neugebauer Press, Salzburg.
* 1988 – Sømme, L. & Kalas, S. *The Penguin Family Book. *(Translated from German). 50 s. Neugebauer Press, London.
* 1988 – Sømme, L. & Kalas, S. *Pingvinbogen.* (Oversatt fra tysk). 50 s. Centrum, København.
* 1988 – Sømme, L. & Kalas, S. *Pingvinungar.* (Oversatt fra tysk). 50 s. Rabén & Sjögren, Stockholm
* 1988 – Sømme, L. *Virvelløse dyr på land og i ferskvann.* 188 pp. NKS-Forlaget, Oslo.
* 1990 – Sømme, L. & Kalas, S. *Pingvinfamilien.* (Oversatt fra tysk). 50 s. Cappelen, Oslo.
* 1991 – Sømme, L. & Kalas, S. *V dezeli pingvinov.* (Oversatt fra tysk). 50 s. Drzavna zalozba Slovenije, Ljubljana.
* 1996 – Sømme, L. *Invertebrates in hot and cold environments.* 275 s. Springer-Verlag, Berlin ISBN 3-540-58985-6
* 1997. Sømme, L. & Østbye, E. (red). *Finse – et senter for høyfjellsforskning.* 56 s. Høyfjellsøkologisk forskningsstasjon, Finse.
* 1998 – Sømme, L. *Insekter og andre virvelløse dyr. På land og i ferskvann.* 230 s. NKS-Forlaget, Oslo.
* 1999 – Sømme, L. *Hvirvelløse dyr.* (Oversatt fra norsk av Ole Rasmussen.) 230 s. Gads Forlag, København.
* 2000 – Goodpasture, C. & Sømme, L. *Blomster og bier.* Barnas faktabøker. 33 pp. N.W. Damm, Oslo.
* 2000 – Goodpasture, C. & Sømme, L. *Edderkoppenes hemmelige liv.* Barnas faktabøker. 35 s. N.W. Damm, Oslo.
* 2004 - Sømme, L. & Hansen, L.O. (bilderedaktør). *Entomologiens historie i Norge. Norsk entomologisk forening * 1904-2004 -* 326 s. Norsk entomologisk forening, Zoologisk museum, Universitetet i Oslo. ISBN 82-996923-1-8.

### Oversatte bøker
* 2001 – McGavin, G.C.*Insekter.* (Original: *Insects, spiders and other terrestical arthropods*.) Norsk utgave ved Lauritz Sømme. 255 s. N.W. Damm, Oslo ISBN 82-512-0601-4
* 2002 – Byatt, A., Fothergill, A. & Holmes, M. *Den blå planeten.* Norsk utgave ved Lauritz Sømme. 350 s. N.W. Damm, Oslo.
* 2003 – Lokki, J. (red.) *Dyr i verdens natur. Bind 5. Virvelløse dyr.* Bearbeidet for norske forhold av Lauritz Sømme. 309 s. Bertmark Norge.
* 2004 – Olsen, L.-H. & Sunesen, J. *Små dyr i hus og hage.* Bearbeidet for norske forhold av Lauritz Sømme. 279 s. N.W. Damm, Oslo

## Referanser


## Litteratur
* Falck, Morten. 2007. *Lauritz Sømme utnevnt til æresmedlem av Norsk entomologisk forening.* Insekt-Nytt 32 (3), Norsk entomologisk forening, side 10.
* Hågvar, Sigmund. 2003. *Lauritz Sømme. Intrevjuet av Sigmund Hågvar 1997.* Insekt-Nytt 28 (4), side 9-18.
* Ottesen, Preben (red.); Simonsen, Jan Henrik; Tunstad, Erik. 1986. *Temanummer: Entomologi i Norge 1986*. Insekt-Nytt 11 (2) s 20.

## Eksterne lenker
* www.entomologi.no – Lauritz Sømme. List of scientific publications.
* www.entomologi.no – Lauritz Sømme. Liste over populærtvitenskapelige artikler, bøker og rapporter.
* Lauritz Sømme - Store norske leksikon